MLDataScientist/Wikipedia-uzbek-2024-05-01 huggingface dataset:
Charlie Harary

Charles Harary (1977-yil iyulda tugʻilgan) – amerikalik investor, strategik maslahatchi va professor boʻlib, u ruhlantiruvchi notiq, radio-shou boshlovchisi sifatida shuhrat qozongan. U pravoslav yahudiylardandir.

Maʼlumoti 
Harary Quenns College siyosatshunoslik va kommunikatsiyalar boʻyicha bakalavr darajasini olgan, bu bilim yurtini magna cum laude (ing. with great praise; oʻzb. katta maqtovlar bilan) tamomlagan. Keyinchalik Columbia Law School da qatnashgan va u yerda James Kent Scholar va Harlan Fiske Stone Scholar martabasidagilar safida boʻlgan.

Faoliyati 
Harary Nyu-Yorkda joylashgan RXR Realty koʻchmas mulk kompaniyasining kapital bozorlari boʻyicha katta direktori boʻlgan. Shu kungacha Harary Nyu-Yorkda joylashgan H3 & Company nomli tashabbus kapitali va maslahat firmasiga asos solgan. H3 Capital’dan oldin Harary RXR Realty’da vitse-prezident boʻlgan. Bunga qadar Hrary Paul, Weiss, Rifkind, Wharton & Garrison va David Polk & Wardwell kompaniyalari bilan hamkorlikda ishlagan.

Harary shaxsiy oʻsish, biznes strategiya va samaradorlik mavzularida nutq soʻzlagan. U TheBlaze Radio Networkda Charlie Harary shousi deb nomlangan haftalik podkastni olib borgan. TheBlaze Radio Network efirga uzatilishidan oldin Charlie Harary shousi shanba kun kechqurunlari WABC da efirga uzatilgan. Harary, shuningdek, Nachum Segal tarmogʻidagi haftalik biznesga yoʻnaltirilgan "The Boardroom" radio koʻrsatuviga mezbonlik qilgan. U, shuningdek, "Unlocking Greatness" podkastini oʻtkazib, u yerda muvaffaqiyatli tadbirkorlar, tafakkurli yetakchilar, oʻzgarishni targʻib qiluvchi agentlari, inluenserlar va ekspertlardan ularning muvaffaqiyatga qanday erishganini tushunish maqsadida intervyular olgan.

2015-yilning may oyida Harary #TheAskCharlieShow videosida tinglovchilar tomonidan berilgan savollarga javob beradigan, biznes olamida shaxsiy oʻsish va samaradorlik masalalariga oid savol-javobga asoslangan shousini ishga tushirgan. U bir nechta nashriyotlar bilan hamkorlik qilgan: Inc., Entrepreneur, Forbes, US News & World Report, Monster.com, Barcha biznes ekspertlari, Tech Republic, Daily News, va The Intelligence shular jumlasidandir.

Harary menejment va tadbirkorlik boʻyicha klinik professor va Yeshiva universiteti qoshidagi Syms School of Business yashash joyida yordamchi boshqaruvchi va tadbirkor mutaxassis boʻlib faoliyat yuritgan.

Manbalar 

1977-yilda tugʻilganlar
Yashayotgan insonlar
Investor
Strategik maslahatchi
Radio-shou boshlovchisi
Biznes boshqaruvchilar
Ruhlantiruvchi notiq
Antiqa yuno

Antiqa yuno () – gulsapsardoshlar oilasi, iris turkumiga mansub gulli oʻt oʻsimlik. Oʻzbekiston Respublikasi Qizil kitobiga kamyob, endemik tur sifatida kiritilgan. Samarqand viloyati Omonqoʻton togʻlari hududida uchraydi. Qoyalarda va mayda zarrali tuproqlarda oʻsishga moslashgan.

Tavsifi 
Balandligi 25—40 sm ga yetadigan koʻp yillik, piyozchali oʻt oʻsimlik. Ildizi yogʻon, urchuqsimon, piyozi yaxshi rivojlangan. Piyozboshisi orqali vegetativ yoʻl bilan ham koʻpayadi. Poyasi yogʻon, barglari ketma-ket joylashgan. Barglarining shakli oʻroqsimon, och yashil rangda, yaltiroq, pastki qismidagi barglarining eni 3,5—5 sm. Gullari 3—7 dona. Gulqoʻrgʻon boʻlakchalari erkin, qoʻshilmagan, naychasining uzunligi 4,5—5 sm, yashil-binafsha rangda, ichki gulqoʻrgʻon bargchalari och binafsha rangda, uzunligi 22—27 mm. Changdonlari oqish. Gullari ikki jinsli, urug‘chibargi va changdoni bitta oʻsimlikda joylashgan. Gulning rangi, chiroyli tuzilishi, chandonlarining tuzilishi va nektari arilar hamda changlatuvchi hashorotlarni oʻziga jalb qiladi. Urug‘i yirik, gʻadir budir, sirti yaltiroq. Aprel may oylarida gullab, mevasi iyunda yetiladi. Mevasi uch boʻlakli ko‘sak, ichida koʻplab urugʻlar joylashgan. Urug‘i va piyozchasi orqali koʻpayadi.

Tarqalishi va oʻsish sharoiti 
Kichik kichik toʻplar hosil qilib oʻsadi. Samarqand viloyati Omonqoʻton togʻlari hududida uchraydi. Tog‘larning pastki qismidagi kichik zarrali tuproqlarda va qoyalarda oʻsadi. Urug‘lari va piyozchalarining yigʻib olinishi sababli soni kamayib ketgan. Hozirda Oʻzbekiston Respublikasi Fanlar Akademiyasi Botanika bogʻida yetishtirilmoqda.

Manbalar 

Samarqand viloyati geografiyasi
Malcolm Gladwell

Malcolm Timothy Gladwell(1963-yilning 3-sentabrida tugʻilgan)—kanadalik jurnalist, yozuvchi va boshlovchi. Gladwell 1996-yildan beri The New Yorker gazetasining yozuvchisi boʻlib ishlaydi. Shu paytgacha yettita kitob chop etgan:"The Tipping Point: How Little Things Can Make a Big Difference"(2000)."Blink: The Power of Thinking Without Thinking"(2005), „Outliers: The Story of Success“(2008), „What the Dog Saw: And Other Adventures“(2009), uning jurnalistik toʻplami: „David and Goliath: Underdogs, Misfits, and the Art of Battling Giants“(2013), „Talking To Strangers: What We Should Know about the People We Donʼt Know“(2019) va „The Bomber Mafia: A Dream, a Temptation, and the Longest Night of the Second World War“(2021).Uning birinchi besh kitobi The New York Times Bestseller roʻyxatiga kiritilgan. Shuningdek, „Revisionist History“ podkastining boshlovchisi va „Pushkin Industries“ podkast kompaniyasi asoschilaridan biri hisoblanadi.

Hayoti va Ijodi 
Gladwell Angliyaning Hampshire shtatidagi Fareham shahrida tugʻilgan. Uning onasi Joyce Gladwell, yamaykalik psixoterapevt. Uning otasi Graham Gladwell Angliyaning Kent shahridan matematika professori boʻlgan. Uning ikki ukasi bor. Gladwell va uning oilasi 1969-yilda Elmira,Ontarioga koʻchib ketishadi. Bolaligi davomida Ontario qishlogʻida yashaydi va u yerda mennonit cherkoviga oʻqishga qatnaydi. Oʻzining 2008-yildagi „Outliers“ kitobida Gladwell oʻz hayotida muvaffaqiyatga erishganida oilasining oʻrni kattaligi haqida aytib oʻtadi va yozuvchi sifatida onasi unga namuna ekanligini ham aytadi. Waterloo universiteti 2007-yilda Gladwellga faxriy doktor unvonini beradi.1984-yilda esa Toronto universitetining Trinity kollejini tarix boʻyicha bakalavr darajasini oladi. Gladwellning asarlari koʻpincha sotsiologiya va psixologiya kabi ijtimoiy fanlardagi tadqiqotlarning kutilmagan oqibatlariga bagʻishlanadi va akademik ishlardan keng qoʻllaniladi.

Faktlar 
Gladwell milliy toifadagi yuguruvchi va Ontario oʻrta maktabi(Ontario sport uyushmalari federatsiyasi – OFSAA) chempioni boʻlgan. Malcolm Gladwell 13 yoshida 1500 metrni 4 daqidayu 14 soniyada va 14 yoshida
esa 4 daqiqayu 5 soniyada yugurib,Kanadaning eng tez yuguruvchi oʻsmirlari qatoriga kirgan.
Universitetda esa Gladwell 1500 metrni 3 daqidayu 55 soniyada yugurgan.

Manbalar 

Jurnalist yozuvchilar kanadaliklar
Lopo do Nascimento

Lopo Fortunato Ferreira do Nascimento 1942-yil 10-iyulda tugʻilgan Angolalik sobiq siyosatchi. U 1975-yil 11-noyabrdan 1978-yil 9-dekabrgacha Angola Bosh Vaziri boʻlgan va Angolani ozod qilish xalq harakati (MPLA) bosh kotibi boʻlib faoliyat yuritgan.

U 19 yoshida qamoqqa olinadi, ammo Angolaning Cuanza Norte viloyatiga koʻchib ketish majburiyati bilan ozod etiladi. Shunga qaramay, u yer osti janglariga qatnashishda davom etadi va 1963-yilda yana hibsga olinadi. Bu safar u sud jarayoniga qatnashadi va jazoga hukm etiladi. Lopo olti yil davomida Portugaliya maʼmuriyati qoʻl ostidagi Luanda fuqarolar qamoqxonasida saqlanadi va u erda qiynoqqa solinadi. Soʻroqlar paytida baʼzan u uch-besh kunlab uyqusiz hamda doimo oyoqda turadi; bir necha kundan keyin hatto Lopo oyoqlarining deyarli mador qolmaganini va ular soʻroq qilishda davom etishayotganini aytadi. Lekin u hech nima haqida gapirmaydi. 1969-yil yanvarda u qamoqdan chiqadi va Nocal pivo zavodiga ishga kiradi. 1973-yilning oxirida esa u Lissabon orqali Algeriaga boradi. MPLAning juda koʻplab muammolari boʻlgani sababli (ayniqsa Daniel Chipenda Sharqiy qoʻzgʻoloni bilan) Lopo Angolani tark etishga majbur boʻladi, ammo hukumat uni rahbarlikni oʻz qoʻliga olishni soʻraydi.

Lopo Nascimento keyinchalik Hududiy maʼmuriyat vaziri boʻlgan; ushbu lavozimdan isteʼfoga chiqqanidan soʻng, 1992-yil 9-aprelda uning oʻrniga Paulo Kassoma tayinlangan. 1993-yilda partiya Markaziy Qoʻmitasi tomonidan MPLA Bosh kotibi etib saylangan.

U 2008-yil sentabr oyida boʻlib oʻtgan qonunchilik saylovlarida MPLA milliy roʻyxatidagi 66-nomzod boʻlgan. Lekin u oʻsha saylovda gʻolib boʻladi hamda MPLA Milliy Kengashda koʻpchilik tomonidan qo''lab-quvvatlanadi.

2013-yil 27-yanvarda u siyosatdan ketishini eʼlon qildi. 2021-yil 10-fevralda Covid-19 kasalligi tufayli shifoxonaga yotqizildi, ammo oxirida uni yengib oʻtdi.

Manbalar 

1942-yilda tugʻilganlar
Luandalik odamlar
Milliy kengash aʼzolari (Angola)
Angola Rejalashtirish vazirlari
Angola Bosh Vazirlari
Angola Savdo vazirlari
Angola Hududiy ma'muriyati vazirlari
Huíla gubernatorlari
MPLA siyosatchilari
Bursa Uludağ Universiteti

Bursa Uludağ Universiteti (BUU) 1975-yilning 11-aprelida Turkiyaning Bursa shahridagi birinchi universitet sifatida tashkil etilgan va “Bursa Universiteti” deb nomlangan. Universitet nomi bir necha marotaba oʻzgargan. Masalan: 1982-yilda “Uludağ Universiteti”, 2018-yilda esa “Bursa Uludağ Universiteti” deb nomlangan. Bugungi kunda universitet 15 ta fakultet, 2 ta kollej, 15 ta kasb-hunar maktabi, 1 ta konsevatoriya, 4 ta institut va 27 ta ilmiy markazni oʻz ichiga oladi.

Tarix
1960-yilda Bursada uyushgan sanoat zonasininng tashkil etilishi bilan shaharda sanoat va aholining oʻsishi kuzatildi. Bursaga kelgan ziyolilar va ishbilarmonlar shaharda universitet tashkil etish haqida oʻylay boshlagan. Shundan soʻng 1969-yili “Bursada universitet tashkil etish uyushmasi’’ni tuzishdi va dastlab tibbiyot fakultetini tashkil etishga qaror qilishdi.

Shu tariqa 1970-yili Istanbul Universitetining “Bursa tibbiyot fakulteti’’ tashkil etildi va u oʻz faoliyatini 50 ta talaba bilan boshladi.

Universitet tashkil etish uchun kamida 2 ta fakultet mavjud boʻlishi talab qilinar edi. Bu talab 1974-yilda “Bursa Iqtisodiyot va ijtimoiy fanlar fakulteti”ning tashkil etilishi bilan bajarildi. 1975-yilning 11-aprelida 1873-qonun asosida Bursa universiteti tashkil etilgan.

Universitet “Bursa Universiteti” nomi ostida 2 ta fakultet, 20 nafar professor-oʻqituvchi va 250 nafar talaba bilan faoliyat boshlagan. Universitet rektori etib O‘mer Fethi Tezok saylangan.

Talabalar va ilmiy xodimlar soni
2022-2023-oʻquv yilida universitetda jami 74155 nafar talaba tahsil olmoqda. Ulardan 63699 nafari aspirant va bakalavriat, 2301 nafari doktorant, 5506 nafari magistratura va 2649 nafari tibbiyot mutaxassisligida tahsil olmoqda.

2022-2023-oʻquv yili holatiga koʻra universitetda jami 2479 nafar professor-o‘qituvchilar faoliyat yuritmoqda.

Akademik birliklar
Institutlar
 Ijtimoiy fanlar instituti
 Fan va texnologiya instituti
 Sogʻliqni saqlash fanlari instituti
 Taʼlim fanlari instituti
Fakultetlar
 Tibbiyot fakulteti
 Iqtisodiyot va ma'muriy fanlar fakulteti
 Muhandislik fakulteti
 Veterinariya fakulteti
 Taʼlim fakulteti
 Ilohiyot fakulteti
 Sanʼat va fanlar fakulteti
 Qishloq xoʻjaligi fakulteti
 Huquq fakulteti
 Tasviriy sanʼat fakulteti
 Inegöl biznes boshqaruvi fakulteti
 Sport fanlari fakulteti
 Arxitektura fakulteti
 Sogʻliqni saqlash fanlari fakulteti
 Stomatologiya fakulteti

Havolalar

Rasmiy sayt

Manbalar
Google Messages

Xabarlar, Google Xabarlar (ilgari Android Xabarlar sifatida tanilgan; ) – Google tomonidan Android va Wear OS mobil operatsion tizimlari uchun ishlab chiqilgan SMS, RCS xabar almashish ilovasi. Google Xabarlar bu – Apple qurilmalarida iMessagega oʻxshash Android ekotizimlari uchun Googlening rasmiy universal xabar almashish platformasi.

Tarixi 
Android SMS xabar almashish uchun original kod 2009-yilda Operatsion tizimga integratsiya qilingan holda chiqarilgan. 2014-yilda Android 5.0 Lollipop versiyasi bilan Androiddan mustaqil dastur sifatida chiqarildi va Google Nexus telefonlarida standart SMS ilovasi sifatida Google Hangouts oʻrnini egalladi.

2018-yilda Google Xabarlarda RCS xabarlarini qabul qila olish va kattaroq maʼlumotlar fayllarini joʻnatish, boshqa ilovalar bilan sinxronlash funksiyasi ishlab chiqilgan. Bu Google veb uchun xabarlarni ishga tushirgan paytda tayyorlanayotgan edi.

2020-yil aprel oyi holatiga koʻra, ilova 1 milliard yuklanib olingan

Samsung Galaxy S21 dan boshlab, Google Xabarlar baʼzi hududlar va operatorlar uchun One UI uchun standart xabar almashish ilovasi sifatida Samsungning ichki Xabarlar ilovasini almashtirdi. 2021-yil aprel oyida ilova One UI aspektlarini kuzatish uchun Samsung qurilmalarida UI modifikatsiyalarini qabul qila boshladi.

2023-yil fevral oyida Google Xabarlar foydalanuvchi interfeysidagi „chat xususiyatlari“ga havolalarni „RCS“ bilan almashtira boshladi. 2023-yil avgust oyida Google xabarlar xavfsiz xabar almashish imkoniyatidan foydalanishlariga imkon berish uchun barcha foydalanuvchilar rad etmasalar, ular uchun RCS sukut boʻyicha foydalanishini eʼlon qildi.

Yana qarang 

 Xabarlar (Apple)
 iMessage
 Google Allo
 Google Chat

Manbalar

Havolalar 

 

Google tezkor xabar almashish dasturi
Tezkor xabar almashish protokollari
Tezkor xabarlar
Tezkor xabarlar servislari
Google
Google servislari
Google dasturiy taʼminoti
Telekommunikatsiya servislari
Telekommunikatsiya protokollari
Veb ilovalar
Kommunikatsion dasturlar
Android dasturiy taʼminoti
Dunster uyi

Dunster Uyi Garvard universitetidagi 12ta bakalavriat uylaridan biridir. 1930 yilda, qurilgan bu Garvard universitetida Prezident Abbott Lourens Louellning uy rejasi asosida qurilgan birinchi ikkita yotoqxonadan biri va Edvard Xarkness tomonidan Garvardga berilgan yetti uydan biri. Dastlabki kunlarda xona ijarasi qavat va xonaning kattaligiga qarab o'zgarib turardi. Dunster Garvard yotoqxonalari orasida oltinchi qavatli yurishi bilan noyob edi (uning liftlari yo'q edi), Bu xonalar dastlab Norman Mailer kabi kambag'al talabalar tomonidan ijaraga olingan.

Uy Garvard universitetining birinchi prezidenti Genri Dunster sharafiga nomlangan.

Tarix 
Dunster uyi minorasi Oksforddagi mashhur Xristian cherkovining Tom minorasidan, ilhomlangan ammo undan biroz kichikroq. Sharqiy qanotning tepasida Dunster oilasining gerbi  gʻarbiy qanotining tepasida esa Genri Dunster 1627 yilda oʻqishga kirgan Kembrijdagi Magdalalik kollejining gerbi joylashgan Magdalalik kolleji Magdalalik birinchi sudidan o'rta asrlarga oid toshlarni yuborish orqali ikki universitet o'rtasidagi munosabatlarni esladi, Ular endi Dunster uyiga J-kirish eshiklari yonidagi devorga o'rnatiladi. 

Dunster Charlz daryosi bo'yida, Garvardning Allston va Kembrij kampuslarini bog'laydigan Jon V. Uiks piyoda ko'prigi yonida joylashgan. Yuqoridan daryo uylari orasida g'ayrioddiy bo'lgan uning me'moriy shakli qurilgan erning g'alati trapezoidal izi tufayli shoxlangan oqim sxemasiga o'xshaydi. Dunster "Uyni to'liq yangilash" dan o'tadi bu 2016 yilda to'liq ta'mirlandi. Bu shunday to'liq yangilanishdan o'tgan Garvard uylarining birinchisi edi.

2017-2018 oʻquv yilidan boshlab Dunster fakulteti dekanlari (ilgari “uy ustalari” nomi bilan tanilgan) Shon Kelli va Sheril Chen hisoblanadi.  Uyning birinchi ustasi ingliz professori va Garvard kollejining sobiq dekani Chester N. Greenough (1898 yil Garvard klassi) edi. Sobiq fakultet dekanlari/uy ustalari orasida Rojer Porter va Enn Porter Raul Bott, Salli Falk Mur va Kresap Mur bor. Maykl Uy hozirda Allston Burr rezident dekani sifatida ishlaydi. Uning salafi Karlos E Diaz Rosillo edi.

Dunsterning talismasi  bu Dunster oilasining tepasidagi uchta oltin ilg'ondan ilhomlangan ilg'ish .

Al Gor va Tommi Li Jons 1960 yillarning oxirida Dunster Houseda xonadosh bo'lishgan. Boshqa taniqli Dunster bitiruvchilari orasida Tatyana Ali, Kristofer Durang, Lindsi Xayd, Den Uilson va Jan Kvok bor . 1995 yilda yashovchi Sinedu Tadesse shkafda o'z joniga qasd qilishdan oldin Dunsterda xonadoshi Trang Xoni o'ldirdi.

Eslatmalar

Tashqi havolalar 

 Dunster House rasmiy sayti
Koordinatalar Vikimaʼlumotlarda

Manbalar
Proportsional saylov tizimi

Proportsional(mutanosiblik) saylov tizimi asosiga saylovchilar tomonidan partiya uchun berilgan ovozlar va partiya tomonidan olingan deputat vakolatlarining qonuniyligini guvohlantiruvchi hujjatlar o'rtasidagi proportsionallik(mutanosiblik) prinsipi qo'yilgan.

Proportsional saylov tizimi— ko'p mamlakatlarda qo'llaniladigan saylov tizizmiming bir turi. Majoritar saylov tizimi esa uning boshqa turi hisoblanadi.Proportsional saylov tizimi har xil turga ega. Umumiy tarzda uning mazmuni quyudagilardan iborat.

Davlat yoki vakillik organlari huddiy yagona saylov okrugi deb e'lon qilinadi. Siyosiy partiyalar va harakkatlar, ularning ittifoqlari( saylov uyushmalari, bloklari) o'z nomzodlari ro'yxatini ilgari surishadi. Saylovchi siyosiy partiya, harakatlar ularning rahbarlari va a'zolariga bo'lingan munosabatlardan kelib chiqqan holda, shunday ro'yxatlarning biriga ovoz beradi. Bunday holatda g'alaba qozonish saylov uyushmalaring taqdim etgan ro'yxati uchun berilgan ovoz soniga qarab proportsional bo'ladi, ammo ovozlarni hisoblash 5 %  ko'p ovoz yiqqan ro'yxat bo'yicha olib boriladi.(Masalan Rossiyada 5 %, Shvetsiyada 4 %, Argentinada 3 %, Daniyada 2 %, Isroilda 1 %ni tasgkil qiladi ). Saylovda ishtirok etgan saylovchilar ovozining umumiy soni proportsional saylov tizimi bo'yicha deputatlar mandatining umumiy soniga bo'linadi va buning natijasida xususiy saylov degan ma'no hosil bo'ladi. So'ng, har bir nomzod uchun berilgan ovozlar soni xususiy saylovga bo'linadi. Shunday qilib, partiyalar, harakatlar vakillik organida qancha o'rin olganliklarini bilib oladilar . Ro'yxat ichidagi o'rinlarni(mandatni) nomzodlar birinchisidan boshlab navbatga ko'ra oladilar. Agarda ro'yxat markaziy qism va mintaqaviy guruhlarga taqsimlangan bo'lsa, unda birinchi bo'lib parlamentga markaziy qism nomzodlari o'tishadi.

Mintaqaviy guruhlardan nomzodlar tegishli mintaqada mazkur ro'yxat uchun saylovchilar bergan ovorlarga proportsional bo'lgan holatda o'rinlarni(mandatni) olishadi.

Proportsional saylov tizimining ijobiy tomoni shundaki, saylovchilarning ovozlari yo'qolmaydi, proportsional holatda partiya va harakatlar(faqat 5%li yoki boshqa o'rnatilgan chegaralardan o'ta olmaganlar tashqari) vakillik organida mandatga ega bo'ladilar. Proportsional saylov tizimining salbiy tomoni shundaki, saylovchi abstrakt shaxslarni saylaydi, ya'ni u faqat partiya, harakatlar liderlari va bir necha faollarni bilish mumkin, qolganlari esa unga noaniq, shu sababli ham saylovchi kimga ovoz berayotganini anniq bilmaydi. Bundan tashqari, saylangan deputatlarning ularni saylagan konkret okrugning saylovchilari bilan tog'ridan-tog'ri aloqasi yo'q, bu holatning aksini majoritar saylov tizimida ko'rishimiz mumkin.

Bir qator mamlakatlar umumiy nomzodlar ro'yxatiga ovoz berish tizimidan voz kechib, erkin nomzodlar ro'yxatini saylashga o'tganlar. Ushbu tizimda saylovchi partiyalar, harakatlar ro'yxatidan o'zlari xohlagan nomzodni saylash huquqiga va hattoki ro'yxatni to'ldirish huquqiga ega bo'ladilar.
Pufak astragal

Pufak astragal () – burchoqdoshlar oilasi astragal turkumiga kiruvchi gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Samarqand va Jizzax viloyatlari hududida tarqalgan. Archazorlar va tosh shagʻalli tuproqlarda tarqalgan.

Tavsifi 
Koʻp yillik poyasiz oʻt oʻsimlik. O‘q ildiz tizimiga ega. Ingichka novdalari koʻproq tuproq ostida rivojlanadi. Poya pastidagi barglari ketma ket joylashgan, shakli toq patsimon, 15—35 juft, uzunligi 10-20 sm, kengligi 3-7 sm, xurpaygan oq tuklar bilan qoplangan. Poya yuqorisida joylashgan barglar choʻziq tuxumsimon, baʼzan yaproqchalari bir-biriga tegib turadi uzunligi 10-17 mm, eni 6-9 mm. Gulpoyasi tashqi tomondan tartibsiz oq tuklar bilan qoplangan. Gulkosachabarglari uzunchoq naysimon, uzunligi 2,5 sm, eni 3-4 mm. Gullari yirik, uzunligi 3 sm gacha yetadi. Gultojibarglarining rangi qizil. Mevasi dukkak meva. Dukkagi yumaloq tuxumsimon, uzunligi 4 sm gacha yetadi, eni 3 sm. May oyida gullab, mevasi iyunda yetiladi. Urugʻi orqali jinsiy yoʻl bilan koʻpayadi

Tarqalishi va oʻsish sharoiti 
Juda kam uchrovchi oʻsimlik boʻlib uchta joyda oʻsishi aniqlangan. Samarqand, Jizzax viloyatlari: Turkiston va Nurota togʻ tizmalari hududida tarqalgan. Har xil oʻtlar, shuvoqlar va archazorlar orasida hamda tosh shagʻalli yonbagʻirlarda, surilmalarda oʻsadi. Chorva mollarining koʻplab boqilishi natijasida areali qisqarib ketgan. Nurota davlat qo‘riqxonasi hududida muhofaza ostiga olingan.

Manbalar 

Samarqand viloyati geografiyasi
Jizzax viloyati geografiyasi
Peter Postlethwaite

Piter Uilyam „Pit“ Postletveyt ( ; 1946-yil 7-fevral, Uorrington – 2011-yil 2-yanvar, Shryusberi) – ingliz kino aktyori. 

Uning ishtirokidagi eng mashhur filmlar:„Podozritelnie litsa“, „Vo imya otsa“, „Yura parki 2: Yoʻqolgan dunyo“, „Soʻnggi Mogikan“, „Ajdaho yuragi“, „Muqaddima“, „Gorod Vorov“. 

1994-yilda „Vo imya otsa“ filmidagi eng yaxshi ikkinchi plandagi aktyor nominatsiyasida Oskarga nomzodi ko'rsatilgan.

Biografiyasi 
Peter Postlethwaite 1946-yil 7-fevralda Cheshir shtatining Uorrington shahrida tugʻilgan. Gollivudga kelganidan soʻng birinchi katta filmdagi roli „Dalekiye golosa, zastivshiye jizni“ filmidagi Ota rolidir. Aktyor tamaki chekishni juda hush koʻrardi va shu sababli 1990-yilda aktyorga oʻpka saratoni tashxisi qoʻyildi. Kasallik bilan uzoq yillar kurashgan, hozirda sogʻaygan.

1992-yilda „Chujoy 3“ filmida Devid rolini ijro etgan.

1994-yilda „Vo imya Otsa“ filmidagi roli uchun „Eng yaxshi ikkinchi plandagi aktyor“ nominatsiyasida Oskar mukofotiga nomzod boʻlgan.

Shundan soʻng, aktyor „Podozritelnie litsa“, „Ajdaho yuragi“, „Romeo va Julietta“, „Yura davri parki 2: Yoʻqolgan dunyo“, „Solomon Keyn“, „Muqaddima“, „Gorod vorov“ kabi filmlarda muhim rollarni ijro etgan.

Koʻpgina tomoshabinlar, shu jumladan ruslar ham uni Bernard Kornuellning („Rota Sharpa“ (1993) va „Vrag Sharpa“ (1994)) romanlariga asoslangan „Priklyuchenie korolevskogo strelka Sharpa“ nomli tarixiy serialdagi salbiy, ammo oʻziga xos roli bilan eslashadi.

2004-yilda Postlethwaite Britaniya imperiyasining ordeni bilan taqdirlangan.

Peter Postlethwaite 2011-yil 2-yanvarda Shropshire kasalxonasida oshqozon osti bezi saratonidan vafot etdi. „Ubit Bono“ filmidagi roli, uning oxirgi ijro etgan roli boʻldi.

Vafotidan soʻng aktyor Ben Afflekning „ Gorod Vorov“ filmidagi roli uchun Britaniya kino va televideniye sanʼati akademiyasining „Eng yaxshi ikkinchi plandagi aktyor“ mukofotiga nomzod sifatida koʻrsatildi.

Manbalar

Havolalar 

 

Britaniyalik erkak film aktyorlari
XXI asr hind aktyorlari
Britaniyalik aktyorlar
Alifbo boʻyicha aktyorlar
2011-yilda vafot etganlar
2-yanvarda vafot etganlar
1946-yilda tugʻilganlar
7-fevralda tugʻilganlar
Muhammad Osman Said

Muhammad Osman Said (1924-yil 17-oktyabr – 2007-yil 31-dekabr) Liviya Qirolligi davrida koʻplab lavozimlarni egallagan liviyalik siyosatchi. Shu jumladan, u 1960-yil 117-oktyabrdan 1963-yil 19-martgacha Liviya Bosh Vaziri ham boʻlgan.

Tarjimayi hol 
Mohammed Osman al-Said Liviya janubidagi Fezzane viloyatidagi Zaouia Moutasarrifya Brak qishlogʻida tugʻilgan.

Mohammed Osman 1928-yil Italiya istilosi sabab boʻlgan ogʻir sharoitda, yaʼni 13 yoshida Qur’onni yod olgan.

Liviyaning mustaqilligidan soʻng Mohammed 1951-yil Sogʻliqni saqlash vaziri etib tayinlanadi va 1958-yilgacha shu lavozimda qoladi. U bu vaqt ichida juda koʻplab loyihalar qiladi.

U 1960-yil 15-fevralda Kaʼbar hukumatida Iqtisodiyot vaziri etib tayinlanadi.

Keyin u 1960-yil sentyabr oyida Moliya vazirligiga oʻtkaziladi.

Uning 9 ta farzandi bor.

Manbalar 

Liviya Bosh Vazirlari
1924-yilda tugʻilganlar
2007-yilda vafot etganlar
Liviya Sog'liqni saqlash vazirlari
Liviya Moliya vazirlari